b'\n_START_ARTICLE_\nPengtoushankulturen\n_START_PARAGRAPH_\nPengtoushankulturen (forenklet kinesisk: \xe5\xbd\xad\xe5\xa4\xb4\xe5\xb1\xb1\xe6\x96\x87\xe5\x8c\x96; tradisjonell kinesisk: \xe5\xbd\xad\xe9\xa0\xad\xe5\xb1\xb1\xe6\x96\x87\xe5\x8c\x96), datert til 7500\xe2\x80\x936100 f.Kr., var en neolittisk kultur sentrert for det meste rundt den sentrale Yangtzeregionen i nordvestre Hunan i Kina. Den var i stor grad samtidig med sin nabo i nord, Peiligangkulturen. De to fremste eksempler p\xc3\xa5 Pengtoushankulturen er typefunnstedet i Pengtoushan og det nyere funnstedet i Bashidang._NEWLINE_Det navnegivende funnstedet i Pengtoushan ligger i fylket Li i provinsen Hunan. Dette stedet er s\xc3\xa5 langt det eldste kjente sted for en landsby i Kina. Det ble utgravd i 1988. Dateringen av stedet er vanskelig.'